ОТ УПРАВИТЕЛНИЯ СЪВЕТ 

РАЙОННА КОЛЕГИЯ НА БЛС  гр. БУРГАС
ОТНОСНО: Застраховка „Професионална отговорност на лекарите“ за членове на РК на БЛС гр. Бургас съгласно Програмата на КЗЦ „Булстар“
УВАЖАЕМИ КОЛЕГИ,

Наближава изтичането на застраховка „Професионална отговорност“ за членовете на РК на БЛС Бургас на 09.10.2020 г. Законовите изисквания по отношение на условията за задължителното застраховане на професионална отговорност на лекарите и медицинския персонал бяха променени чрез ''Наредбата за задължително застраховане на лицата, упражняващи медицинска професия, приета с ПМС №208 от 25.09.2018 г. 
Законовите промени наложиха промени и в Програмата, която КЗЦ Булстар предлагаше до 2018 г. за защита на професионалната отговорност на лекаря. 
Съществуващата Програма предлага два застрахователни продукта:
1. Застраховане на професионалната отговорност на лекарите от Извънболничната помощ. Този продукт е съобразен с изискванията на Наредбата и изпълнява задължението на Лечебното заведение за  Извънболничната помощ да застрахова лекарите, които работят в него.

2. Застраховане на професионалната отговорност на лекарите от Болничната помощ. Доброволно и допълнително застраховане от 100 000 лв., което е допълнение към задължителната застраховка, в размер от 50 000 до 150 000 лв. в зависимост от специалността на лекаря, която лечебното заведение е задължено да направи на работещите в него лекари. В тази застраховка могат да се включат и лекарите от извънболничната помощ, които са си направили застраховка по т. 1.
Условията за включване в посочените по-горе застраховки са както следва:

А. ИЗВЪНБОЛНИЧНА ПОМОЩ:

КЗЦ „Булстар“ договори със ЗАД „Булстрад Виена Иншурънс Груп“ специални условия за предлагане на задължителна застраховка професионална отговорност на медицинския персонал за работещите в извънболничната помощ – Специалисти, ОПЛ, Професионалисти по здравни грижи в съответствие с изискванията на Наредбата към Лечебните Заведения да застраховат медицинския персонал при следните условия:

- Първа рискова група – годишна застрахователна премия – лекари СИМП - 20 лв.
- Втора рискова група – лекари ОПЛ, СИМП - годишна застрахователна премия –  38 лв.

- Трета рискова група – лекари, СИМП-  годишна застрахователна премия –   45 лв.
- ПЪРВА РИСКОВА ГРУПА СЪГЛАСНО СПЕЦИАЛНОСТТА – Лимит на отговорност 30 000 лв.- единичен - /за едно застрахователно събитие/, Лимит на отговорност 60 000 лв. - агрегатен - /общо за всички застрахователни събития през срока на застраховката/. Към тази група се отнасят и Професионалистите  по здравни грижи - фелдшери, ренгенови лаборанти, кинезитерапевти, лекарски асистенти и др. 
- ВТОРА РИСКОВА ГРУПА СЪГЛАСНО СПЕЦИАЛНОСТТА – Лимит на отговорност 60 000 лв.- единичен - /за едно застрахователно събитие/, Лимит на отговорност 120 000 лв. - агрегатен - /общо за всички застрахователни събития през срока на застраховката/.Това е групата на ОПЛ и лекарите специалисти  от 2-ра рискова група.
- ТРЕТА РИСКОВА ГРУПА СЪГЛАСНО СПЕЦИАЛНОСТТА – Лимит на отговорност 90 000 лв.- единичен - /за едно застрахователно събитие/, Лимит на отговорност 180 000 лв. - агрегатен - /общо за всички застрахователни събития през срока на застраховката/. Към тази група се отнасят СИМП от трета рискова група.
- За първа рискова група само за професионалисти  по здравни грижи, които са медицински сестри и акушерки – годишна застрахователна премия - 10 лв. Договорихме тази част от Програмата със Застраховател ЗАД ”Булстрад Виена Иншуранс Груп”, като прилагаме Общите условия по застраховката.
Предлаганата задължителна застраховка може изцяло да се ползва за изпълнение на задължението на Лечебните заведения за сключване на застраховка съгласно Наредбата. За тази цел към нея могат да се включат и застраховат и професионалистите по здравни грижи.
Б. БОЛНИЧНА ПОМОЩ 
Условия на  застрахователния договор:

· Водещ  застраховател: ЗАД „Алианц  България”, съзастраховател – ЗК „Уника“.

· Срок: 12 месеца
· Лимити на отговорност: 100 000 лв. за всяко събитие и в агрегат за всеки един лекар (максимален размер на обезщетенията за 1 година); 
· Самоучастие – 5000  лв.

· Застраховката е в сила за всички работни места като предоставя покритие и за давностния срок от предходния период след ретроактивната дата 10.10.2015 г. за лекарите, за този период, в който са били включени в Програмата на КЗЦ „Булстар”.
· Годишна застрахователна премия – 80 лв.

· Допълнителното покритие  от 100 000 лв. е валидно за всички работни места, 
· За  лекарите от болничната помощ, в изпълнение на чл.189 от „Закона за здравето” работодателят има задължението да сключи задължителна застраховка на лицата, упражняващи медицинска дейност в лечебното заведение, при  единични лимити от 50 000 до 150 000 лв. в зависимост от  специалността в съответствие с изискванията на Наредбата.
Съгласно предлаганата от нас Програма, лекарите от болничната помощ  могат да се включат в тази допълнителна, доброволна застраховка и да увеличат покритието на задължителната застраховка с още 100 000 лв. застрахователно покритие.

Посочените по-горе два вида застрахователни договори се сключват от името на Районната Колегия в полза на нейните членове.

За сключването на застраховката е необходима и следната информация, която се изисква съгласно Наредбата да бъде описана в индивидуалния сертификат на всеки лекар, както следва: 
- трите имена, ЕГН и УИН/ЛПК на лицето, упражняващо медицинска професия, наименование и адрес на лечебното заведение; 

- вид на упражняваната дейност и рисковата група – като тук следва да се посочи основно – дали е извънболнична или болнична. 

- при включване само в доброволната застраховка е необходимо да се посочи при кой застраховател и за какъв период е сключена задължителната застраховка от лечебното заведение, или от лекаря.
Нашата препоръка на база на нашия опит относно, кое е най-удачно да се направи от членовете на Колегията е следната. 
- Предложените условия за задължителната застраховка за извънболнична помощ са най-конкурентни и с най-добри условия, затова предлагаме всички лекари от извънболничната помощ да се включат в задължителната застраховка, като който желае може да се включи и в допълнителната застраховка. Също така лекарите, работещи в индивидуални или групови практики,  могат да включат в застраховката и медицинските сестри през Програмата и така да бъде изпълнено  задължението на ЛЗ за извънболнична помощ за застраховане  на всички лица упражняващи медицинска дейност. 
- Относно лечебните заведения за болнична помощ, които сключват задължителната застраховка за своя медицински персонал, бихме препоръчали на  лекарите работещи в тях, да се включат в доброволната застраховка. 
Тези лекарите от болничната помощ обаче, които практикуват и като специалисти от извънболничната помощ следва да си направят и задължителната застраховка като специалисти за тяхната работа в съответните ЛЗ за извънболнична помощ, тъй като застраховката на лечебното заведение за болнична помощ не покрива дейности извън самото ЛЗ. 

